
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 198 

5 Φεβρουάριου 2013 


ΑΠΟΦΑΣΕΙ Σ 

Αριθμ. 331/10301 

Πρόγραμμα Επιτήρησης και Καταπολέμησης 
της Λύσσας στην Ελλάδα. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το Κανονισμό 998/2003 του Ευρωπαϊκού Κοινοβου¬ 
λίου και του Συμβουλίου περί «υγειονομικών όρων που 
εφαρμόζονται στις μη εμπορικού χαρακτήρα μετακινή¬ 
σεις ζώων συντροφιάς», όπως ισχύει. 

2. Το Β.Δ. 36/24.4.1936, (Α' 174) άρθρα 56,57 και 60. 

3. Το Ν.Δ. 86/1969 (ΦΕΚ Α' 7) «Δασικός Κώδικας». 

4. Το Π.Δ. 133/92 (ΦΕΚ Α' 66), άρθρο 3, «Η επιβολή 
υγειονομικών και λοιπών μέτρων για τη προστασία και 
εξυγίανση της κτηνοτροφίας από λοιμώδη και παρασι- 
τικά νοσήματα των ζώων». 

5. Το άρθρο 9 παράγραφος 5 του Π.Δ. 400/83 (ΦΕΚ Α' 
151) «εφαρμογή μέτρων καταπολέμησης εχινοκοκκίασης - 
υδατίδωσης, λύσσας και λοιπών ζωοανθρωπονόσων» 
που καταργήθηκε, αλλά εξακολουθεί να ισχύει το άρ¬ 
θρο αυτό. 

6. Το Π.Δ. 41/2006 «Παρακολούθηση των ζωονόσων και 
των ζωονοσογόνων παραγόντων σε συμμόρφωση προς 
την Οδηγία 2003/99/ΕΚ του Ευρωπαϊκού Κοινοβουλίου 
και του Συμβουλίου. (ΦΕΚ Α' 44). 

7. Το άρθρο 17 του Ν. 4039/2012 (ΦΕΚ Α' 15) «Για τα 
δεσποζόμενα και τα αδέσποτα ζώα συντροφιάς και την 
προστασία των ζώων από την εκμετάλλευση ή τη χρη¬ 
σιμοποίηση με κερδοσκοπικό σκοπό». 

8. Το άρθρο 9 του Ν. 1335/1983 (ΦΕΚ Α' 32) «Κύρωση 
Διεθνούς Σύμβασης για τη διατήρηση της άγριας ζωής 
και του φυσικού περιβάλλοντος της Ευρώπης». 

9. Την Οδηγία Συμβουλίου 64/432/ΕΕΟ, άρθρο 8 όπως 
ενσωματώθηκε στο Εθνικό Δίκαιο με το Π.Δ. 308/2000. 
(ΦΕΚ Α' 252/16.11.2000). 

10. Τις διατάξεις του Π.Δ. 63/2011 “Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών” (ΦΕΚ 145/Α'/2011), και της 
απόφασης του Πρωθυπουργού 2876/7.10.2009 “Αλλαγή 
τίτλου Υπουργείων” (ΦΕΚ Β' 2234). 


11. Το Π.Δ 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

12. Την υπ’ αριθμ. Υ44/5.7.2012 (ΦΕΚ Β' 2094) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο». 

13. Την υπ’ αριθμ. Υ46 /6.7.2012 (ΦΕΚ Β' 2101) απόφαση 
Πρωθυπουργού περί καθορισμού αρμοδιοτήτων του 
Αναπληρωτή Υπουργού Περιβάλλοντος Ενέργειας και 
Κλιματικής Αλλαγής Καλαφάτη Σταύρο». 

15. Το γεγονός ότι από την παρούσα απόφαση δεν 
προκαλείται δαπάνη. 

16. Τη σχετική εισήγηση της Διεύθυνσης Υγείας των 
Ζώων για την ανάγκη εφαρμογής του προγράμματος 
αυτού, αποφασίζουμε: 

Άρθρο 1 

Σκοπός - Στόχος 

α) Σκοπός του προγράμματος αποτελεί η επιζωο- 
τιολογική επιτήρηση και η αποτροπή εξάπλωσης της 
νόσου στη Ελλάδα. 

β) Εγκρίνεται κατά το έτος 2013 η υλοποίηση, προ¬ 
γράμματος επιζωοτιολογικής επιτήρησης, παρακολού¬ 
θησης και καταπολέμησης της λύσσας στα άγρια και 
κατοικίδια θηλαστικά. Το πρόγραμμα, αυτό θα υλοποι¬ 
ηθεί με παθητική επιτήρηση σε όλη την Επικράτεια. 
Επιπρόσθετα στο πλαίσιο του προγράμματος αυτού σε 
συγκεκριμένες Περιφερειακές Ενότητες (πρώην Νομοί), 
οι οποίες εμφανίζουν υψηλό κίνδυνο, εξαιτίας του εντο¬ 
πισμού κρουσμάτων λύσσας, επιλέγεται με Απόφαση 
του Γεν Γραμματέα του Υπουργείου Αγροτικής Ανά¬ 
πτυξης και Τροφίμων (ΥΠΑΑΤ), επιπλέον της παθητικής 
επιτήρησης, ο εμβολιασμός των κόκκινων αλεπούδων 
και κατόπιν ενεργητική επιτήρηση για τον έλεγχο της 
αποτελεσματικότητάς του. 

Επίσης, σε περίπτωση εμφάνισης θετικού κρούσμα¬ 
τος και σε άλλες - πέραν των ανωτέρω - περιοχές 
της Επικράτειας, με απόφαση του Γεν Γραμματέα 
του Υπουργείου Αγροτικής Ανάπτυξης και Τροφίμων 
(ΥΠΑΑΤ), επεκτείνεται ο αντιλυσσικός εμβολιασμός 
των κόκκινων αλεπούδων σε αυτές, σε απόσταση - 
ακτίνα πενήντα (50) χιλιομέτρων γύρω από το σημείο 
εντοπισμού του. 

γ) Βασικός άξονας ανάπτυξης του προγράμματος απο¬ 
τελεί η διενέργεια δύο (2) κύκλων- τομέων δράσης και 
επιτήρησης, που συνίσταται στη συστηματική συλλογή 
δειγμάτων από κεφαλές νεκρών αγρίων και κατοικίδι¬ 
ων ζώων (θηλαστικών), τα οποία για τον σκοπό αυτό 
χαρακτηρίζονται αφενός ως είδη ζώων - στόχοι, αφε¬ 
τέρου ως αξιόπιστοι επιδημιολογικοί δείκτες, για την 
ανίχνευση της παρουσίας του ιού της λύσσας,σύμφωνα 
με τα ισχύοντα δεδομένα της Ευρωπαϊκής και Διεθνούς 
Επιστημονικής Βιβλιογραφίας. 

δ) Το βασικό είδος ζώου - στόχος και σημαντικός επι- 
δημιολογικός δείκτης που επιλέγεται για την εφαρμογή 
του προγράμματος είναι η κόκκινη αλεπού, λόγω της 
αυξημένης συχνότητας εμφάνισης του νοσήματος στο 
ζωικό αυτό είδος σε σχέση με τα υπόλοιπα είδη άγριων 
θηλαστικών, δεδομένου ότι αποτελεί και την κυρίαρχη 
δεξαμενή του ιού στην άγρια πανίδα. 

ε) Ο προβλεπόμενος στην παράγραφο (β) του παρόντος 
άρθρου αντιλυσσικός εμβολιασμός, λόγω της εμφάνισης 
κρουσμάτων λύσσας, εφαρμόζεται άμεσα με την υλο¬ 
ποίηση εμβολιασμού από το στόμα σε αλεπούδες (ΟαΙ 
Βαόίβε ναοοίπβϋοη) σε Περιφερειακές Ενότητες (πρώην 
Νομοί), που χαρακτηρίζονται ως υψηλού κινδύνου και 
θα καθοριστούν με απόφαση του Γεν Γραμματέα του 
Υπουργείου Αγροτικής Ανάπτυξης και Τροφίμων (ΥΠΑΑΤ), 
ύστερα από εισήγηση της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων (ΥΠΠΑΤ), αφού λη- 
φθούν υπόψη οι σχετικές συστάσεις της Ευρ. Επιτροπής. 
Ο εμβολιασμός πραγματοποιείται με δολώματα φέροντα 
εμβόλιο κατά της λύσσας και η διασπορά τους, γίνεται 
με τη ρίψη τους από αέρος δύο φορές το χρόνο ή και 
επικουρικά, κατά περίπτωση, με την τοποθέτηση τους 
στο έδαφος, από άτομα κατάλληλα εκπαιδευμένα. Στην 
συνέχεια για την αξιολόγηση του προγράμματος αυτού 
πραγματοποιείται ενεργητική επιτήρηση. 

Ο πρώτος κύκλος εμβολιασμών προβλέπεται να πραγ¬ 
ματοποιηθεί την άνοιξη του 2013 και ο επόμενος το 
φθινόπωρο. Στο πλαίσιο της κάθε εκστρατείας, υπολο¬ 
γίζεται η διασπορά κατά μέσο όρο 25 δολωμάτων ανά 
τετραγωνικό χιλιόμετρο επιφάνειας. 

στ) Ενεργητική επιτήρηση της παραπάνω δράσης 
πραγματοποιείται, ένα (1) μήνα μετά το πέρας του εμ¬ 
βολιασμού και οι λεπτομέρειες σχεδιασμού και υλο¬ 
ποίησης της, θα καθοριστούν με απόφαση του Γεν 
Γ ραμματέα του Υπουργείου Αγροτικής Ανάπτυξης και 
Τροφίμων (ΥΠΑΑΤ), ύστερα από εισήγηση της Διεύθυν¬ 
σης Υγείας των Ζώων της Γενικής Διεύθυνσης Κτηνι¬ 
ατρικής, αφού ληφθούν υπόψη οι σχετικές συστάσεις 
της Ευρ. Επιτροπής. 

ζ) Οι τεχνικές λεπτομέρειες εφαρμογής του Προγράμ¬ 
ματος καθορίζονται στα Παραρτήματα I, II, III, IV, V, τα 
οποία αποτελούν αναπόσπαστο μέρος της παρούσας. 

Αρθρο 2 
Ορισμοί 

1. Για τους σκοπούς της παρούσας απόφασης ισχύουν 
οι ορισμοί 

α) του Καν. (ΕΚ) 998/2003, όπως ισχύει, 
β) του Π.Δ. 308/2000,όπως ενσωματώθηκε στο Εθνικό 
Δίκαιο η Οδηγία του Συμβουλίου 64/432/ΕΕΟ και ιδιαί¬ 
τερα το άρθρο 8 (ΦΕΚ Α' 252/16.11.2000) και του Π.Δ. 
41/2006 (ΦΕΚ Α'44/2.3.2006). 


2. Για τους σκοπούς της παρούσας απόφασης, ισχύουν 
και οι παρακάτω ορισμοί 

α) Ζώο αυτόχθον ή εισαγόμενο (άγριο ή κατοικίδιο) 
ύποπτο προσβολής του από τον ιό της λύσσας, ορίζεται 
κάθε ζώο που παρουσιάζει κλινικά συμπτώματα λύσσας 
ή ασυνήθιστη συμπεριφορά συμβατή με τη λύσσα. 

Επίσης θα θεωρείται ύποπτο προσβολής από τον ιό 
της λύσσας και το ζώο που ανευρίσκεται νεκρό από 
άγνωστη αιτία και για το οποίο υπάρχει ιστορικό άμε¬ 
σης επαφής του με άνθρωπο (μέσω δήγματος, εκδο¬ 
ρών, τραυματισμένων βλεννογόνων και λήξη πληγών 
τραύματος). Σημειώνεται ότι ειδικά για τους σκοπούς 
της παρούσας έχει αυξηθεί η ευαισθησία του ορισμού 
κρούσματος, όσον αφορά τον χαρακτηρισμό ενός ζώου 
ως ύποπτου, με στόχο να συμπεριληφθεί κάθε ζώο που 
ενέχει και την παραμικρή πιθανότητα λοίμωξης του με 
τον ιό. 

β) Ζώο αυτόχθον ή εισαγόμενο (άγριο ή κατοικίδιο) 
θετικό στη λύσσα ορίζεται κάθε ζώο με κλινικά συμπτώ¬ 
ματα λύσσας, στο οποίο έχει εργαστηριακά διαγνωστεί 
και επιβεβαιωθεί η νόσος. 

γ) Παθητική επιτήρηση νοείται, για τους σκοπούς του 
προγράμματος, η δήλωση όλων των νεκρών ζώων (οι- 
κόσιτων και ζώων της άγριας πανίδας) για τα οποία 
υπάρχει υποψία ότι έχουν προσβληθεί από λύσσα και 
από τα οποία λαμβάνονται τα κατάλληλα δείγματα για 
την απομόνωση του ιού της. 

δ) Ενεργητική επιτήρηση νοείται, για τους σκοπούς 
του προγράμματος, η αξιολόγηση του από του στό¬ 
ματος εμβολιασμού των αλεπούδων σε συγκεκριμένες 
περιοχές της χώρας και επιπλέον η αξιολόγηση μέσω 
εργαστηριακής εξέτασης της πορείας του προγράμμα¬ 
τος αυτού, όσον αφορά την επιτυχή ανοσοποίησή τους. 

Αρθρο 3 

Φορείς - Αρμοδιότητες 

Υπεύθυνοι φορείς για την υλοποίηση του προγράμ¬ 
ματος είναι: 

1. Οι επίσημες κτηνιατρικές αρχές. 

Οι αρχές αυτές και οι αρμοδιότητες τους είναι οι 
ακόλουθες: 

α) Το Τμήμα Ζωοανθρωπονόσων της Διεύθυνσης Υγεί¬ 
ας των Ζώων, της Γενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
(ΥΠΑΑΤ), το οποίο είναι αρμόδιο για: 
ί) τον σχεδίασμά, τη σύνταξη και την εκπόνησή του, 
μ) τον έλεγχο σε κεντρικό επίπεδο και τον συντονισμό 
όλων των λοιπών αρμοδίων φορέων που συμμετέχουν 
στην εφαρμογή του σε όλη τη χώρα, 
ίϋ) τον ορισμό των αρχών και φορέων εφαρμογής του 
και τον καθορισμό των αρμοδιοτήτων ανάλογα με τις 
ανάγκες του, 

ίν) την παροχή κατάλληλων οδηγιών και διευκρινίσεων 
προς τους φορείς εφαρμογής του, με σκοπό τη διευκό¬ 
λυνση και ενίσχυση του έργου τους, 
ν) την συλλογή των στοιχείων και των αποτελεσμάτων 
του, την αξιολόγηση τους καθώς και την ενημέρωση 
των αρμοδίων αρχών της Ευρ. Επιτροπής. 

β) Το Εθνικό Εργαστήριο Αναφοράς για τη Λύσσα των 
Ζώων του Κέντρου Κτηνιατρικών Ιδρυμάτων Αθηνών 
(Νεαπολέως 25, Αγία Παρασκευή, 15310 Αθήνα), το οποίο 
είναι αρμόδιο για: 

ί) τη συγκέντρωση των αποστελλομένων δειγμάτων 
αγρίων και κατοικίδιων θηλαστικών, 
ϋ) τη διενέργεια των απαιτούμενων εργαστηριακών 
εξετάσεων και διαγνωστικών τεχνικών για την ανίχνευ¬ 
ση του ιού της λύσσας και τη διενέργεια των απαιτού- 
μενων εξετάσεων για τη διαπίστωση της ανοσολογικής 
κατάστασης των αλεπούδων ως προς τη λύσσα μετά 
το πέρας του εμβολιασμού. Επίσης τη διενέργεια των 
απαιτούμενων εξετάσεων για την τιτλοποίηση του εμ¬ 
βολίου και τη διάκριση του εμβολιακού στελέχους από 
το άγριο στέλεχος, 

ιϋ) την υποβολή των στοιχείων και εργαστηριακών 
αποτελεσμάτων στη Διεύθυνση Υγείας των Ζώων 
του Υπουργείου Αγροτικής Ανάπτυξης και Τροφίμων 
(ΥΠΑΑΤ), 

ίν) την αποστολή, εφόσον κριθεί αναγκαίο, των θετι¬ 
κών για την λύσσα δειγμάτων στο αρμόδιο Κοινοτικό 
Εργαστήριο Αναφοράς, με ταυτόχρονη ενημέρωση του 
Τμήματος Ζωοανθρωπονόσων της Διεύθυνσης Υγεί¬ 
ας των Ζώων, της Γενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
(ΥΠΑΑΤ), 

ν) τη σύνταξη μηνιαίας κατάστασης με τις διενερ- 
γηθείσες εξετάσεις του Εργαστηρίου καθώς και της 
εξαμηνιαίας και τελικής ετήσιας κατάστασης για την 
εφαρμογή του προγράμματος επιτήρησης σε όλη την 
Επικράτεια, σύμφωνα με τις κοινοτικές διατάξεις, τις 
οποίες αποστέλλει στο Τμήμα Ζωοανθρωπονόσων της 
Διεύθυνσης Υγείας των Ζώων, της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων (ΥΠΑΑΤ), 

νί) την συνεργασία με το Κοινοτικό Εργαστήριο Ανα¬ 
φοράς για τη λύσσα, 

νϋ) τη διασφάλιση της κοινοποίησης των πληροφοριών 
που παρέχει το Κοινοτικό Εργαστήριο Αναφοράς για τη 
Λύσσα στο Τμήμα Ζωοανθρωπονόσων της Διεύθυνσης 
Υγείας των Ζώων, της Γ ενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
(ΥΠΑΑΤ), και στο Τμήμα Ιολογίας του Κτηνιατρικού Κέ¬ 
ντρου Ιδρυμάτων Θεσσαλονίκης, 
νϋϊ) την παροχή επιστημονικής και τεχνικής συνδρομής 
στο Τμήμα Ζωοανθρωπονόσων της Διεύθυνσης Υγεί¬ 
ας των Ζώων, της Γενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
(ΥΠΑΑΤ), για την εφαρμογή συντονισμένων σχεδίων 
επιτήρησης, 

ίχ) την παρακολούθηση των εξελίξεων σχετικά με την 
επιδημιολογία της λύσσας, 
χ) τον συντονισμό των προτύπων και των μεθόδων 
διάγνωσης που εφαρμόζονται στο Ινστιτούτο Λοιμωδών 
και Παρασιτικών Νοσημάτων του Κτηνιατρικού Κέντρου 
Ιδρυμάτων Θεσσαλονίκης και στα υπόλοιπα κτηνιατρι¬ 
κά εργαστήρια, που ενδεχόμενα θα συμμετάσχουν στη 
διάγνωση της λύσσας. 

Επιπλέον: 

- ελέγχει την ποιότητα όλων των υποστρωμάτων και 
αντιδραστηρίων που χρησιμοποιούνται από τα εργα¬ 
στήρια που συμμετέχουν στη διάγνωση της λύσσας, 

- οργανώνει μία τουλάχιστον συγκριτική δοκιμή ανά 
έτος (πηρ Ιβεΐ), 

- τα απομονωθέντα στελέχη της λύσσας διατηρούνται 
σε αυτό για 2 έτη, 


- συνεργάζεται με τους άλλους φορείς που ασχολού¬ 
νται με τη λύσσα στον άνθρωπο, 

- διοργανώνει, μαθήματα κατάρτισης όπου αυτό είναι 
αναγκαίο για το προσωπικό των εργαστηρίων διάγνω¬ 
σης της νόσου. 

γ) Οι Διευθύνσεις Κτηνιατρικής της Περιφέρειας των 
Περιφερειακών Ενοτήτων (πρώην νομών) εφαρμογής 
του προγράμματος, οι οποίες είναι αρμόδιες: 

ί) για το συντονισμό της εφαρμογής του προγράμμα¬ 
τος στην περιοχή αρμοδιότητάς τους, 
ϋ) για την εποπτεία της εφαρμογής του προγράμματος 
στην περιοχή αρμοδιότητάς τους, 

Ιϋ) για την αξιολόγηση εφαρμογής του προγράμματος 
στην περιοχή αρμοδιότητάς τους, 
ίν) για την συνεργασία με τα αντίστοιχα Τμήματα Κτη¬ 
νιατρικής των Περιφερειακών Ενοτήτων της περιοχής 
αρμοδιότητας τους, όπως επίσης και με το Τμήμα Ζω¬ 
οανθρωπονόσων της Γ ενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
(ΥΠΠΑΤ), 

ν) για την συνεργασία με τις Δασικές Αρχές των Πε¬ 
ριφερειακών Ενοτήτων (πρώην Νομών) εφαρμογής του 
προγράμματος, 

νί) για την συνεργασία και την ενημέρωση των κυνη¬ 
γετικών ομοσπονδιών και των ζωοφιλικών σωματείων 
της περιοχής αρμοδιότητάς τους. 

δ) Τα Τμήματα Κτηνιατρικής των Περιφερειακών Ενο¬ 
τήτων (πρώην νομών) εφαρμογής του προγράμματος, 
είναι αρμόδια: 

ί) για τον ορισμό του υπεύθυνου εφαρμογής και πα¬ 
ρακολούθησης του προγράμματος, 
ϋ) για τη λήψη των δειγμάτων από τα νεκρά θηλα¬ 
στικά και την αποστολή τους στο Εθνικό Εργαστήριο 
Αναφοράς για τη λύσσα, την σύνταξη των σχετικών 
διαβιβαστικών εγγράφων και την έκδοση των αποφά¬ 
σεων λήψης και άρσης των λαμβανομένων μέτρων στις 
περιπτώσεις υποψίας ή επιβεβαίωσης της νόσου, 
ίϋ) για την αξιολόγηση εφαρμογής του προγράμματος 
σε επίπεδο Περιφερειακής Ενότητας, 
ίν) για την συνεργασία και την ενημέρωση άλλων αρ¬ 
μόδιων αρχών και φορέων σχετικά με την εφαρμογή 
του προγράμματος, 

ν) για την επιβεβαίωση του αντιλυσσικού εμβολιασμού 
των ποιμενικών σκύλων της περιοχής δικαιοδοσίας τους, 
κατά τη διενέργεια επισήμων ελέγχων, μέσα στο πλαί¬ 
σιο εφαρμογής άλλων εθνικών προγραμμάτων, 
νί) για την εκπαίδευση των ιδιωτών κτηνιάτρων, των 
υπευθύνων και λοιπών υπαλλήλων των τοπικών Δα¬ 
σικών Υπηρεσιών,των ζωοφιλικών σωματείων, των εκ¬ 
προσώπων των τοπικών κυνηγετικών οργανώσεων και 
οποιονδήποτε άλλων φορέων που ενδέχεται να έχουν 
σχέση με το πρόγραμμα, 

νϋ) για την αποστολή των ζητούμενων στατιστικών 
στοιχείων του προγράμματος στο Τμήμα Ζωοανθρω¬ 
πονόσων της Διεύθυνσης Υγείας των Ζώων (ΥΠΠΑΤ), 
νϋϊ) για την ενημέρωση των ιδιωτών κτηνιάτρων της 
περιοχής αρμοδιότητάς τους σχετικά με το πρόγραμμα 
και την επιβολή σε αυτούς των προβλεπόμενων από το 
άρθρο 10 της παρούσας κυρώσεων, στις περιπτώσεις 
εκείνες που διαπιστώνεται μη άμεση κοινοποίηση ύπο¬ 
πτων για λύσσα περιστατικών σε κατοικίδια ή ζώα της 
άγριας πανίδας. 

2. α) Η Διεύθυνση Αισθητικών Δασών - Δρυμών και 
Θήρας του Υπουργείου Περιβάλλοντος, Ενέργειας και 
Κλιματικής Αλλαγής είναι αρμόδια: 

ί) για το συντονισμό των ενεργειών που αναλαμβάνο¬ 
νται στα πλαίσια της παρούσης από τις δασικές υπηρε¬ 
σίες των Αποκεντρωμένων Διοικήσεων και τον ορισμό 
υπευθύνων σε αυτές, για την απρόσκοπτη εφαρμογή 
και παρακολούθηση του Προγράμματος, 

ϋ) για την παροχή οδηγιών προς τις δασικές υπη¬ 
ρεσίες των αποκεντρωμένων διοικήσεων, στις περι¬ 
φερειακές ενότητες εφαρμογής του προγράμματος, 
αναφορικά με τη συλλογή δειγμάτων νεκρών άγριων 
θηλαστικών σε απαγορευμένες και μη για την Θήρα 
περιοχές ή και την ενεργητική δειγματοληψία εφόσον 
αυτό απαιτείται, 

ίϋ) για την παροχή οδηγιών προς τις δασικές υπη¬ 
ρεσίες των αποκεντρωμένων διοικήσεων, στις περι¬ 
φερειακές ενότητες εφαρμογής του προγράμματος, 
προκειμένου κατά την άσκηση των καθηκόντων τους 
στη δραστηριότητα της θηροφύλαξης, να διενεργούν, 
για τους σκοπούς του παρόντος, ελέγχους στα βιβλι¬ 
άρια υγείας των κυνηγητικών σκύλων καθώς και στην 
τήρηση των σχετικών με τη σήμανση τους, από την 
εθνική νομοθεσία, διατάξεων, 

ίν) για τη λήψη μέτρων ενημέρωσης του πληθυσμού 
που δραστηριοποιείται στο δασικό χώρο σχετικά με τη 
λύσσα και τις επιπτώσεις της στη δημόσια υγεία και την 
παροχή των απαραίτητων οδηγιών, για την ασφάλειά 
τους. Επιπροσθέτως η ενημέρωση των ομάδων αυτών 
αποσκοπεί στην αξιοποίηση του ανθρώπινου δυναμικού 
ώστε σε συνεργασία με τις τοπικές και δασικές Αρχές 
να συμβάλλουν στο έργο της συλλογής των προβλεπό- 
μενων από το Πρόγραμμα δειγμάτων άγριων ζώων και 
της έγκαιρης αποστολής τους στο Εθνικό Εργαστήριο 
Αναφοράς για τη λύσσα. 

β) Η Κυνηγετική Συνομοσπονδία Ελλάδος είναι αρ¬ 
μόδια για την ενημέρωση των μελών των Κυνηγετικών 
Οργανώσεών της (Κυνηγετικές Ομοσπονδίες και Κυ¬ 
νηγετικούς Συλλόγους) σχετικά με τη λύσσα και τις 
επιπτώσεις της στη Δημόσια Υγεία και την παροχή των 
απαραίτητων οδηγιών, προκειμένου, με τη συνεργασία 
των τοπικών Κτηνιατρικών και Δασικών Αρχών, να συμ¬ 
βάλλουν στο έργο της συλλογής των προβλεπόμενων 
από το πρόγραμμα δειγμάτων άγριων ζώων και της 
έγκαιρης αποστολής τους στην Κτηνιατρική υπηρεσία 
της Περιφερειακής Ενότητας και στην συνέχεια στο 
Εθνικό Εργαστήριο Αναφοράς. Οι ιδιωτικοί φύλακες 
Θήρας των Κυνηγετικών Οργανώσεων, πέρα από τη 
συμβολή τους στη συλλογή των δειγμάτων, κατά την 
άσκηση των καθηκόντων τους, σύμφωνα με τα δια¬ 
λαμβανόμενα στο άρθρο 1 παρ. ιδ και άρθρο 4 παρ. 9 
του Ν. 4039/2012 (15/Α72.2.2012) «Για τα δεσποζόμενα 
και τα αδέσποτα ζώα συντροφιάς και την προστασία 
των ζώων από την εκμετάλλευση ή τη χρησιμοποίηση 
με κερδοσκοπικό σκοπό», να διενεργούν ελέγχους στα 
βιβλιάρια υγείας ή/και διαβατήρια των κυνηγετικών 
σκύλων για την τήρηση των διατάξεων του άρθρου 5 
παρ. α του ανωτέρω Νόμου και ιδιαιτέρως των σχετι¬ 
κών προληπτικών εμβολιασμών. 

3. Λοιπές Ρυθμίσεις: 

Οι εργαστηριακοί έλεγχοι διεξάγονται σύμφωνα με τις 
μεθόδους που καθορίζονται στο παράρτημα IV. 


Γ ια το συντονισμό, τον έλεγχο και την αποτελεσμα¬ 
τική εφαρμογή του προγράμματος συγκροτείται συμ¬ 
βουλευτική επιτροπή του Τμήματος Ζωοανθρωπονόσων 
του Υπουργείου Αγροτικής Ανάπτυξης και Τροφίμων 
(ΥΠΠΑΤ). 

Η Επιτροπή αποτελείται από: 

1. Τον Προϊστάμενο της Διεύθυνσης Υγείας των Ζώων 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, ως Πρόεδρο. 

2. Τον Προϊστάμενο του Τμήματος Ζωοανθρωπονόσων 
της Διεύθυνσης Υγείας των Ζώων της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων, ως Αντιπρόεδρο. 

3. Τον κτηνίατρο του Τμήματος Ζωοανθρωπονόσων 
της Διεύθυνσης Υγείας των Ζώων της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων, που είναι υπεύθυνος για το πρόγραμμα. 

4. Εκπρόσωπο της Διεύθυνσης Αισθητικών Δασών, 
Δρυμών και Θήρας της Ειδικής Γραμματείας Δασών. 

5. Εκπρόσωπο του Τομέα Κτηνιατρικής Δημόσιας Υγεί¬ 
ας της Εθνικής Σχολής Δημόσιας Υγείας. 

6. Εκπρόσωπο του ΚΕ.ΕΛ.Π.ΝΟ. 

7. Τον Προϊστάμενο του Εθνικού Εργαστηρίου Αναφο¬ 
ράς για τη Λύσσα του Υπουργείου Αγροτικής Ανάπτυξης 
και Τροφίμων. 

8. Επιδημιολόγο ο οποίος ορίζεται με Απόφαση του 
Γεν Γραμματέα του Υπουργείου Αγροτικής Ανάπτυξης 
και Τροφίμων ύστερα από εισήγηση Τμήματος Ζωοαν¬ 
θρωπονόσων της Διεύθυνσης Υγείας των Ζώων της Γ ε¬ 
νικής Διεύθυνσης Κτηνιατρικής, ως τεχνικός σύμβουλος. 

9. Εκπρόσωπο της Κυνηγετικής Συνομοσπονδίας Ελ¬ 
λάδος. 

10. Εκπρόσωπο του Γενικού Επιτελείου Στρατού, της 
Διεύθυνσης Υγειονομικού. 

11. Εκπρόσωπο του Γενικού Επιτελείου Αεροπορίας, 
της Διεύθυνσης Υγειονομικού. 

12. Τον Πρόεδρο του Πανελλήνιου Κτηνιατρικού Συλ¬ 
λόγου ή εκπρόσωπό του. 

13. Τον Πρόεδρο της Ελληνικής Κτηνιατρικής Εταιρεί¬ 
ας ή εκπρόσωπό του. 

14. Τον Ιολόγο του Κέντρου Κτηνιατρικών Ιδρυμάτων 
Αθηνών ο οποίος ορίζεται με Απόφαση του Γεν Γ ραμμα¬ 
τέα του Υπουργείου Αγροτικής Ανάπτυξης και Τροφίμων 
ύστερα από εισήγηση Τμήματος Ζωοανθρωπονόσων της 
Διεύθυνσης Υγείας των Ζώων της Γ ενικής Διεύθυνσης 
Κτηνιατρικής, ως επιστημονικός σύμβουλος. 

Άρθρο 4 

Σήμανση των ζώων και καταγραφή 
των εκμεταλλεύσεων 

1. Γ ια το σκοπό του προγράμματος επιβάλλεται η 
καταγραφή και σήμανση των σκύλων και γατών στην 
Επικράτεια. 

2. Ειδικότερα για τους ποιμενικούς σκύλους της πε¬ 
ριοχής εφαρμογής του, επιβάλλεται μόνο η καταγραφή 
τους, σύμφωνα με τη διαδικασία που θα καθορίζεται με 
εγκύκλιο της Διεύθυνσης Υγείας των Ζώων του ΥΠΑΑΤ. 
Η καταγραφή θα γίνεται από τους ιδιώτες κτηνιάτρους 
που θα πραγματοποιούν τον αντιλυσσικό εμβολιασμό 
των ποιμενικών σκύλων και οι οποίοι υποχρεούνται να 
διαβιβάζουν τα στοιχεία της καταγραφής στην αρμόδια 
τοπική κτηνιατρική αρχή. Σε περίπτωση έλλειψης τους 
η καταγραφή και ο εμβολιασμός θα πραγματοποιείται 

από κτηνίατρους των Περιφερειακών Ενοτήτων με την 
σύμφωνη γνώμη των Διευθυντών Κτηνιατρικής των Πε¬ 
ριφερειών. 

Τα αρμόδια Τμήματα Κτηνιατρικής των Περιφερεια¬ 
κών Ενοτήτων, διατηρούν αρχείο ή μηχανογραφημένο 
σύστημα με τα στοιχεία καταγραφής των ποιμενικών 
σκύλων της περιοχής δικαιοδοσίας τους, το ονοματε¬ 
πώνυμο του ιδιοκτήτη, μορφολογικά χαρακτηριστικά 
του σκύλου (ηλικία, φύλο, χρώμα, ύψος, ιδιαίτερα χα¬ 
ρακτηριστικά., κ.λπ.). 

3. Για το σκοπό του προγράμματος επιβάλλεται ο 
έλεγχος τήρησης του υποχρεωτικού συστήματος κατα¬ 
γραφής και σήμανσης των παραγωγικών ζώων σύμφωνα 
με τις ισχύουσες κοινοτικές και εθνικές διατάξεις. 

Άρθρο 5 

Εμβολιασμός κατοικίδιων και παραγωγικών ζώων 

1. Για τη δημιουργία βιολογικού φραγμού κατά της 
λύσσας και την αποτελεσματικότερη προστασία της 
δημόσιας υγείας επιβάλλεται η διασφάλιση του προ¬ 
ληπτικού αντιλυσσικού εμβολιασμού όλων των σκύλων 
και γατών ηλικίας άνω των τριών μηνών, τα οποία δεν 
έχουν ιστορικό εμβολιασμού κατά της λύσσας μέχρι τη 
στιγμή της εξέτασης ή έχει παρέλθει η ημερομηνία του 
επαναληπτικού τους εμβολιασμού, υπό την προϋπόθεση 
ότι δεν ήρθαν σε επαφή ή δεν είχαν τη δυνατότητα να 
έρθουν σε επαφή, με ζώο θετικό στη λύσσα. Στις περι¬ 
οχές εμβολιασμών των αλεπούδων επιβάλλεται εκτός 
των παραπάνω ζώων και η καταγραφή και ο εμβολια¬ 
σμός παντός σαρκοφάγου κατοικίδιου ζώου. 

2. Ο αντιλυσσικός εμβολιασμός καταγράφεται στο 
βιβλιάριο εμβολιασμών ή/και στο διαβατήριο των ζώων 
και πραγματοποιείται από κτηνίατρους με αντιλυσσικά 
εμβόλια εγκεκριμένα από τον Εθνικό Οργανισμό Φαρ¬ 
μάκων (ΕΟΦ), σύμφωνα με τις οδηγίες χρήσης του πα¬ 
ρασκευαστή. 

Στο βιβλιάριο εμβολιασμών ή στο διαβατήριο εκτός 
από την ετικέτα του αντιλυσσικού εμβολίου, υποχρε¬ 
ωτικά αναγράφεται η ημερομηνία εμβολιασμού και η 
υπογραφή με την σφραγίδα του κτηνιάτρου που διε¬ 
νεργεί τον εμβολιασμό. 

3. Στην περίπτωση των αδέσποτων σκύλων και γατών 
ηλικίας άνω των 3 μηνών, επιβάλλεται η διασφάλιση 
του προληπτικού αντιλυσσικού εμβολιασμού στις πε¬ 
ριπτώσεις που αυτά δεν έχουν ιστορικό εμβολιασμού 
κατά της λύσσας, μέχρι την στιγμή της εξέτασης τους, 
ή έχει παρέλθει η ημερομηνία του επαναληπτικού τους 
εμβολιασμού. Ο εμβολιασμός γίνεται σύμφωνα με τα 
προβλεπόμενα στο Ν. 4039/2012 (15/Α72.2.2012) «Για τα 
δεσποζόμενα και τα αδέσποτα ζώα συντροφιάς και την 
προστασία των ζώων από την εκμετάλλευση ή τη χρη¬ 
σιμοποίηση με κερδοσκοπικό σκοπό». 

4. Όλα τα σαρκοφάγο τα οποία εισέρχονται στη χώρα 
από άλλα Κράτη - Μέλη ή εισάγονται από τρίτες χώρες 
πρέπει να πληρούν τους όρους, όσον αφορά τον αντι- 
λυσσικό εμβολιασμό, τον ορολογικό έλεγχο των αντισω¬ 
μάτων και τα συνοδευτικά έγγραφα, που περιγράφονται 
στα κεφάλαια II και III του Καν. (ΕΚ) 998//2003, όπως 
αυτός ισχύει. 

5. Στην περίπτωση των παραγωγικών ζώων καθώς 
και των ιπποειδών που διαβιούν υπό εκτατική μορφή σε 
ακτίνα είκοσι (20) χιλιομέτρων από την εμφάνιση κρού¬ 
σματος λύσσας, η οικεία Διεύθυνση Κτηνιατρικής της 


Περιφέρειας δύναται να εγκρίνει τον εμβολιασμό τους, 
αφού ενημερώσει το Τμήμα Ζωοανθρωπονόσων της 
Διεύθυνσης Υγείας των Ζώων της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων και εφόσον λάβει υπόψη όλα τα επιδημιολο- 
γικά στοιχεία της περιοχής αναφορικά με την λύσσα. Ο 
παραπάνω εμβολιασμός πραγματοποιείται με εμβόλια 
εγκεκριμένα για τον σκοπό αυτό από τον ΕΟΦ, σύμφωνα 
με τις οδηγίες του παρασκευαστή. 

Αρθρο 6 

Κοινοποίηση της ασθένειας 

α. Η λύσσα είναι νόσημα υποχρεωτικής δήλωσης 

β. Κάθε φυσικό ή νομικό πρόσωπο που εμπλέκεται με 
τη διαχείριση ζώων είναι υποχρεωμένο να κοινοποιεί 
άμεσα στις επίσημες αρμόδιες τοπικές κτηνιατρικές 
αρχές κάθε περίπτωση υποψίας περιστατικού λύσσας 
σε ζώο της άγριας πανίδας ή σε κατοικίδιο ζώο, προ- 
κειμένου να εφαρμοσθούν άμεσα όλες οι απαραίτητες 
διαδικασίες για την περαιτέρω εξέταση και διερεύνηση 
των άρρωστων ή ύποπτων ζώων. 

γ. Ειδικότερα, όλοι οι ιδιώτες κτηνίατροι που δρα¬ 
στηριοποιούνται στην Επικράτεια, είναι υποχρεωμένοι 
να κοινοποιούν άμεσα στις οικείες κτηνιατρικές αρχές 
κάθε κλινικό περιστατικό ύποπτο για λύσσα κατά την 
άσκηση του έργου τους. 

Στην περίπτωση μη άμεσης κοινοποίησης θα επι¬ 
βάλλονται οι κυρώσεις του άρθρου 10 της παρούσας 
απόφασης. 

Αρθρο 7 

Κοινοποίηση εργαστηριακών αποτελεσμάτων 

Το Εθνικό Εργαστήριο Αναφοράς για τη λύσσα κοινο¬ 
ποιεί άμεσα το ύποπτο ή θετικό για λύσσα αποτέλεσμα 
στην αρμόδια κτηνιατρική αρχή Περιφερειακής Ενότη¬ 
τας που του απέστειλε το δείγμα, καθώς και στο Τμήμα 
Ζωοανθρωπονόσων της Διεύθυνσης Υγείας των Ζώων 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων. 

Αρθρο 8 

Αποτελέσματα - Μέτρα 

1. Όταν κοινοποιούνται από Δημόσια Αρχή ή από ιδι¬ 
ώτες κτηνίατρους καθώς και από νομικό ή φυσικό πρό¬ 
σωπο που εμπλέκεται με τη διαχείριση ζώντων ζώων 
περιστατικά ύποπτα λύσσας σε ζώο της άγριας πανίδας 
ή σε κατοικίδιο, η αρμόδια κτηνιατρική αρχή Περιφε¬ 
ρειακής Ενότητας μετά τον προβλεπόμενο έλεγχο, με 
απόφασή της χαρακτηρίζει τα ζώα αυτά «ύποπτα για 
λύσσα» και επιβάλλει: 

α. σε κάθε περίπτωση υποψίας περιστατικών λύσσας 
σε κατοικίδια ζώα: 

ί) στην περίπτωση που το ζώο είναι δεσποζόμενο και 
συγκεκριμένα σκύλος ή γάτα, την κλινική του εξέταση 
και απομόνωση του στο χώρο του ιδιοκτήτη, για χρονικό 
διάστημα 15 τουλάχιστον ημερών, υπό την καθημερινή 
επίβλεψη ιδιώτη η δημοσίου κτηνίατρου. Σε περίπτωση 
άρνησης του ιδιοκτήτη τα ζώα θανατώνονται με ευθανα¬ 
σία, ύστερα από απόφαση του Διευθυντή Κτηνιατρικής 
της Περιφέρειας και αφού αιτιολογηθούν λεπτομερώς οι 
λόγοι της θανάτωσης. Στην περίπτωση αδέσποτων σκύ¬ 
λων ή γατών, τη σύλληψη τους από εξουσιοδοτημένο και 
εκπαιδευμένο για το σκοπό αυτό προσωπικό, την κλινική 

τους εξέταση και την απομόνωσή τους για χρονικό 
διάστημα 15 τουλάχιστον ημερών, υπό την καθημερινή 
επίβλεψη ιδιώτη η δημοσίου κτηνίατρου και πραγμα¬ 
τοποιούνται σε συνεργασία με τα ζωοφιλικά σωματεία 
ή τις οικείες Δημοτικές Αρχές. Σε αντίθετη περίπτωση 
αυτά θανατώνονται με ευθανασία, σε συνεργασία με 
την οικεία Δημοτική Αρχή, ύστερα από απόφαση του 
Διευθυντή Κτηνιατρικής της Περιφέρειας και αφού αι¬ 
τιολογηθούν λεπτομερώς οι λόγοι της θανάτωσης Εάν 
μετά το πέρας του παραπάνω χρονικού διαστήματος 
τα ζώα δεν εμφανίσουν συμπτώματα λύσσας, επανε- 
ντάσσονται στον χώρο διαβίωσής τους, σύμφωνα με 
την υφιστάμενη εθνική νομοθεσία. 

ϋ)την απολύμανση του χώρου θανάτωσης ή θανάτου 
του λυσσύποπτου ζώου, καθώς και τη διεξοδική απολύ¬ 
μανση και αποτέφρωση όλων των αντικειμένων που θα 
μπορούσαν να έχουν έρθει σε επαφή με αυτά. 

μι) την ασφαλή διάθεση των νεκρών ή θανατωμένων 
ζώων στην πλησιέστερη εγκεκριμένη μονάδα επε¬ 
ξεργασίας υποπροϊόντων, αφού προηγηθεί δειγμα¬ 
τοληψία, 

ίν) την απομόνωση και παρακολούθηση όλων των σαρ¬ 
κοφάγων ζώων που ήρθαν ή θα μπορούσαν να έχουν 
έρθει σε επαφή με ζώο ύποπτο για τη λύσσα. Εάν μετά 
το πέρας του παραπάνω χρονικού διαστήματος τα ζώα 
δεν εμφανίσουν συμπτώματα λύσσας, επανεντάσσονται 
στον χώρο διαβίωσής τους, σύμφωνα με την υφιστάμενη 
εθνική νομοθεσία, άλλως θανατώνονται με ευθανασία. 
Εφόσον η τοπική κτηνιατρική αρχή κρίνει ότι η απο¬ 
μόνωση δεν είναι δυνατή αυτά θα θανατώνονται με 
ευθανασία σε συνεργασία με την οικεία Δημοτική Αρχή, 
ύστερα από Απόφαση του Διευθυντή Κτηνιατρικής της 
Περιφέρειας και αφού αιτιολογηθούν λεπτομερώς οι 
λόγοι της θανάτωσης. Τα παραγωγικά ζώα που ήρθαν 
σε άμεση επαφή η δαγκώθηκαν από ζώο ύποπτο λύσσας 
θανατώνονται, 

ν) τα προϊόντα των λυσσύποπτων ή προσβεβλημένων 
από λύσσα ζώων που προορίζονται για ανθρώπινη κα¬ 
τανάλωση και για ζωοτροφές καταστρέφονται, 

νί) την αναφορά κάθε πιθανής περίπτωσης έκθεσης 
ανθρώπων και ζώων στον ιό της λύσσας, τις αλλαγές 
συμπεριφοράς σε κατοικίδια, παραγωγικά και άγρια ζώα 
και τον αναίτιο θάνατό τους. 

Στην περίπτωση μη επιβεβαίωσης της λύσσας η αρ¬ 
μόδια κτηνιατρική αρχή με απόφασή της αίρει τα πα¬ 
ραπάνω μέτρα. 

β. Σε κάθε περίπτωση υποψίας περιστατικού λύσσας 
σε ζώα της άγριας πανίδας: 

ί. Κατά τη διάρκεια της κυνηγετικής περιόδου,για τους 
σκοπούς της παρούσας, συγκροτούνται και ενεργοποι¬ 
ούνται σε κάθε Δασική Αρχή (Διεύθυνση Δασών άνευ 
Δασαρχείου και Δασαρχεία) συνεργεία δίωξης, σύμφω¬ 
να με τις ισχύουσες διατάξεις του Δασικού Κώδικα και 
τις σχετικές οδηγίες της Ειδικής Γραμματείας Δασών, 
τα οποία σε συνεργασία με τις οικείες Κτηνιατρικές 
Αρχές και τους ιδιωτικούς φύλακες Θήρας προβαίνουν 
εφόσον είναι εφικτό στη σύλληψη των ζώων, προκει- 
μένου να ακολουθήσει κλινική τους εξέταση. Στην πε¬ 
ρίπτωση που τα ανωτέρω δεν είναι εφικτά, τα ζώα 
θανατώνονται με την επίβλεψη και σύμφωνη γνώμη της 
οικείας Κτηνιατρικής Αρχής, σε συνεργασία με τους 
προαναφερόμενους φορείς. Εάν διαπιστωθεί ότι τα 


ανωτέρω απομονωμένα ζώα δεν είναι θετικά στη λύσσα, 
επανεντάσσονται στον χώρο διαβίωσής τους, σύμφωνα 
με την υφιστάμενη εθνική νομοθεσία. 

ϋ. Εκτός κυνηγετικής περιόδου για τους σκοπούς του 
προγράμματος, συγκροτούνται και λειτουργούν σε κάθε 
Δασική Αρχή (Διεύθυνση Δασών άνευ Δασαρχείου και 
Δασαρχεία) αντίστοιχα συνεργεία ή παρατείνεται η 
λειτουργία των ήδη συγκροτημένων. Στην περίπτωση 
λυσσύποπτων ζώων της άγριας πανίδας θα ενημερώνο¬ 
νται άμεσα η οικεία Δασική και Κτηνιατρική Αρχή της 
περιοχής, θα δηλώνεται η τοποθεσία που έχει εντοπι- 
σθεί το ζώο και θα προγραμματίζεται άμεσα επέμβαση 
του συνεργείου δίωξης κατά τα προαναφερθέντα. 

μι. Σε συνεργασία με τις οικείες Κτηνιατρικές Αρχές 
πραγματοποιείται απολύμανση του χώρου θανάτωσης 
ή θανάτου του λυσσύποπτου ζώου και η διεξοδική απο¬ 
λύμανση και αποτέφρωση όλων των αντικειμένων που 
θα μπορούσαν να έχουν έρθει σε επαφή με αυτό. 

ίν. Διατίθενται με ασφαλή τρόπο τα νεκρά ή θανα¬ 
τωμένα ζώα στην πλησιέστερη εγκεκριμένη μονάδα 
επεξεργασίας υποπροϊόντων, αφού έχει προηγηθεί 
δειγματοληψία. 

ν. Απομονώνονται και παρακολουθούνται σύμφωνα με 
τα αναφερόμενα στην παράγραφο Ια όλα τα ευπαθή 
ζώα που ήρθαν ή θα μπορούσαν να έχουν έρθει σε 
επαφή με ζώο ύποπτο για τη λύσσα. Στην περίπτωση 
που τα ανωτέρω δεν είναι εφικτά, τα ζώα θανατώνο¬ 
νται με την επίβλεψη και σύμφωνη γνώμη της οικείας 
Κτηνιατρικής Αρχής, σε συνεργασία με τους προανα¬ 
φερόμενους φορείς. 

νί. Αναφέρεται κάθε περίπτωση έκθεσης ανθρώπων 
και ζώων, αλλαγών συμπεριφοράς σε κατοικίδια, παρα¬ 
γωγικά και άγρια ζώα, ο αναίτιος θάνατος κατοικίδιων, 
παραγωγικών και άγριων ζώων. 

νϋ. Οι αρμόδιες Δασικές και Κτηνιατρικές Αρχές κάθε 
περιοχής αποφασίζουν τη θανάτωση του άγριου ζώου 
που είναι ύποπτο λύσσας. 

Στην περίπτωση μη επιβεβαίωσης της λύσσας η οικεία 
Κτηνιατρική Αρχή με απόφασή της αίρει τα παραπάνω 
μέτρα. 

Σε κάθε περίπτωση των παραγράφων α και β, η οι¬ 
κεία Κτηνιατρική Αρχή καθορίζει το χρονικό διάστημα 
πραγματοποίησης των επιβαλλόμενων μέτρων ή άρ¬ 
σης τους και ενημερώνει σχετικά τις οικείες δασικές 
υπηρεσίες. 

2. Οταν στα πλαίσια των διατάξεων της παραγρά¬ 
φου 1 του παρόντος άρθρου κοινοποιούνται θετικά για 
λύσσα αποτελέσματα, η αρμόδια Κτηνιατρική Αρχή της 
Περιφερειακής Ενότητας με απόφασή της χαρακτηρίζει 
τα ζώα αυτά «θετικά στη λύσσα», καθορίζει την εστία 
της και επιβάλλει: 

α) Στην περίπτωση των κατοικίδιων ζώων: 
ί) την τοποθέτηση προειδοποιητικών πινακίδων, που 
φέρουν κατάλληλη σήμανση, 
ϋ) τη λήψη μέτρων απαγόρευσης της μετακίνησης και 
ελεύθερης διακίνησης ευπαθών ειδών ζώων, καθώς και 
την διενέργεια αγοροπωλησιών τους, στην περιοχή που 
εντοπίστηκε η εστία, εκτός αν ύστερα από εξέταση τους 
αναφερθούν υγιή, 

ίϋ) τη θανάτωση των παραγωγικών ζώων, τα οποία 
δαγκώθηκαν ή ήρθαν σε άμεση επαφή με εκκρίσεις 
ζώου θετικού στη λύσσα. Αναφορικά με τα σαρκοφά¬ 
γο, όσα ήρθαν σε επαφή με ύποπτο για τη νόσο ζώο 

περιορίζονται και παρακολουθούνται σύμφωνα με τα 
αναφερόμενα στην παράγραφο Ια. Αν το ύποπτο ζώο 
αποδειχθεί θετικό αυτά θανατώνονται. 

ίν) την απολύμανση του χώρου θανάτωσης ή θανάτου 
των θετικών ζώων, καθώς και τη διεξοδική απολύμαν¬ 
ση και αποτέφρωση όλων των αντικειμένων που θα 
μπορούσαν να έχουν έρθει σε επαφή με τα ζώα αυτά, 
ν) διασφαλίζει την απόρριψη των νεκρών ή θανατω¬ 
μένων ζώων στην πλησιέστερη εγκεκριμένη μονάδα 
επεξεργασίας υποπροϊόντων, 
νί) η απομάκρυνση της μολυσμένης κόπρου και στρω¬ 
μνής γίνεται σύμφωνα με την ισχύουσα εθνική και κοι¬ 
νοτική Νομοθεσία. 

β) Στην περίπτωση των ζώων της άγριας πανίδας: 
ί) την ενημέρωση των Δασικών Υπηρεσιών των Απο¬ 
κεντρωμένων Διοικήσεων, 

μ) την τοποθέτηση προειδοποιητικών πινακίδων, που 
φέρουν κατάλληλη σήμανση, 
ϋι) την απαγόρευση της μετακίνησης και ελεύθερης δι¬ 
ακίνησης ευπαθών ειδών ζώων, καθώς και τη διενέργεια 
αγοροπωλησιών τους, στην περιοχή που εντοπίστηκε η 
εστία της λύσσας, εκτός αν ύστερα από εξέταση τους 
αναφερθούν υγιή, 

ίν) τη θανάτωση των ευπαθών ζώων, τα οποία δαγκώ¬ 
θηκαν ή ήρθαν σε άμεση επαφή με εκκρίσεις ζώου θετι¬ 
κού στη λύσσα. Αναφορικά με τα σαρκοφάγο, όσα ήρθαν 
σε επαφή με ύποπτο για τη νόσο ζώο περιορίζονται και 
παρακολουθούνται σύμφωνα με τα αναφερόμενα στην 
παράγραφο Ια. Αν το ύποπτο ζώο αποδειχθεί θετικό 
αυτά θανατώνονται., 

ν) την απολύμανση του χώρου θανάτωσης ή θανάτου 
των θετικών ζώων, καθώς και τη διεξοδική απολύμαν¬ 
ση και αποτέφρωση όλων των αντικειμένων που θα 
μπορούσαν να έχουν έρθει σε επαφή με τα ζώα αυτά, 
νί) την ασφαλή διάθεση των νεκρών ή θανατωμένων 
ζώων στην πλησιέστερη εγκεκριμένη μονάδα επεξερ¬ 
γασίας υποπροϊόντων, 

νϋ) την εφαρμογή του άρθρου 9 της Συνθήκης της 
Βέρνης (Ν.1335/1983) για τη ρύθμιση του υπερπληθυσμού 
των ειδών - στόχων της άγριας πανίδας της παρούσας 
απόφασης, και κυρίως της αλεπούς, για τη διαφύλαξη 
της δημόσιας υγείας, 

νίϋ) την απομάκρυνση της μολυσμένης κόπρου και 
στρωμνής σύμφωνα με την ισχύουσα εθνική και κοινο¬ 
τική νομοθεσία. 

3. Όταν ολοκληρωθούν οι διαδικασίες της παραγρά¬ 
φου 2 και μετά από χρονικό διάστημα τουλάχιστον 3 
(τριών μηνών) από την εφαρμογή τους, η οικεία κτηνι¬ 
ατρική αρχή της Περιφερειακής Ενότητας με απόφαση 
της προβαίνει στην άρση των επιβληθέντων μέτρων 
έχοντας λάβει προηγουμένως την επιδημιολογική κα¬ 
τάσταση της περιοχής και αφού ενημερώσει το Τμήμα 
Ζωοανθρωπονόσων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων. 

Άρθρο 9 

Μετακινήσεις ζώων μέσα στην Επικράτεια 

Ι.Όλα τα κατοικίδια σαρκοφάγο ηλικίας άνω των τρι¬ 
ών μηνών που πρόκειται να μετακινηθούν μέσα στην 
Επικράτεια από και προς κάθε Περιφερειακή Ενότητα, 
πρέπει να είναι εμβολιασμένα κατά της λύσσας του¬ 
λάχιστον 21 ημέρες πριν από τη μετακίνησή τους με 


εγκεκριμένα από τον ΕΟΦ για τον σκοπό αυτό εμβόλια. 
Υποχρεωτικά τα κατοικίδια σαρκοφάγο τα οποία με¬ 
τακινούνται από και προς κάθε Περιφερειακή Ενότητα 
της Επικράτειας, συνοδεύονται από βιβλιάριο υγείας του 
ζώου ή διαβατήριο στο οποίο αναγράφονται τα στοιχεία 
της ταυτότητας του ζώου, στοιχεία της σήμανσης του, 
καθώς και τα στοιχεία του ιδιοκτήτη, όπως αυτά περι- 
γράφονται στις σχετικές διατάξεις και τα παραρτήματα 
του Ν. 4039/2012. 

2. Στις περιοχές που υπάρχει εστία λύσσας απαγορεύ¬ 
εται η μετακίνηση, η ελεύθερη διακίνηση και η αγορο- 
πωλησία μη εμβολιασμένων κατοικίδιων σαρκοφάγων. 
Στην περίπτωση των παραγωγικών ζώων καθώς και 
των ιπποειδών που διαβιούν υπό εκτατική μορφή σε 
ακτίνα είκοσι (20) χιλιομέτρων από την εμφάνιση κρού¬ 
σματος λύσσας η οικεία Διεύθυνση Κτηνιατρικής της 
Περιφέρειας δύναται να εγκρίνει τον εμβολιασμό τους, 
αφού ενημερώσει το Τμήμα Ζωοανθρωπονόσων της 
Διεύθυνσης Υγείας των Ζώων της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων και εφόσον λάβει υπόψη της όλα τα επιδημιο- 
λογικά στοιχεία της περιοχής αναφορικά με την λύσσα. 
Ο παραπάνω εμβολιασμός πραγματοποιείται με εμβόλια 
εγκεκριμένα για τον σκοπό αυτό από τον ΕΟΦ, σύμφωνα 
με τις οδηγίες του παρασκευαστή. Επιπλέον με από¬ 
φαση της Διεύθυνσης Κτηνιατρικής της Περιφέρειας 
και αφού ληφθούν υπόψη τα επιδημιολογικά στοιχεία 
δύναται να επιβληθεί υποχρεωτικός εμβολιασμός των 
μετακινούμενων στην μολυσμένη περιοχή παραγωγικών 
ζώων είκοσι μία (21) ημέρες πριν την μετακίνηση τους με 
εμβόλια εγκεκριμένα για τον σκοπό αυτό από τον ΕΟΦ, 
σύμφωνα με τις οδηγίες του παρασκευαστή,αφού ενη¬ 
μερώσει το Τμήμα Ζωοανθρωπονόσων της Διεύθυνσης 
Υγείας των Ζώων της Γ ενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων. 

Άρθρο 10 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και των μέτρων που λαμβάνονται 
κατ’ εφαρμογή της επιβάλλονται οι διοικητικές και ποι¬ 
νικές κυρώσεις που προβλέπονται στο άρθρο 23 του 
Ν. 248/1914 (Α' 110), όπως αυτό αντικαταστάθηκε από 
το άρθρο 13 του Ν. 2538/1997 (Α' 242), καθώς και των 
άρθρων 20 και 21 του Ν. 4039/2012 (ΦΕΚ 15/Α72.2.2012). 


ΠΑΡΑΡΤΗΜΑΤΑ 

Παρατίθενται ακολούθως τα Παραρτήματα I, II, III, IV 
και V τα οποία αποτελούν αναπόσπαστο μέρος της 
παρούσας. 

ΠΑΡΑΡΤΗΜΑ I 

Όλα τα λαμβανόμενα επίσημα δείγματα, συνοδευ- 
όμενα από τα προβλεπόμενα συνοδευτικά έγγραφα, 
κατάλληλα σημασμένα, αποστέλλονται το ταχύτερο 
στο Εθνικό Εργαστήριο Αναφοράς για τη λύσσα για τη 
διενέργεια των προβλεπομένων εξετάσεων. 

Πριν την αποστολή των δειγμάτων πρέπει να ενημε¬ 
ρώνεται τηλεφωνικά το Εθνικό Εργαστήριο Αναφοράς. 

Οι δειγματολήπτες λαμβάνουν τα απαραίτητα προ¬ 
ληπτικά μέτρα ώστε να αποφευχθεί η μεταφορά και 
διασπορά της λύσσας, καθώς και η μόλυνσή τους. 

Επισημαίνεται ότι σε ότι αφορά δείγματα βοοειδών, 
κατόπιν αρνητικού αποτελέσματος στον ιό της λύσσας, 
τα δείγματα αποστέλλονται ακολούθως για περαιτέρω 
εργαστηριακή διερεύνηση στο Εθνικό Εργαστήριο 
Αναφοράς ΜΣΕ προκειμένου να υποβληθούν σε εξέτα¬ 
ση για ΣΕΒ, σύμφωνα με την υπ’ αρίθμ. 133363/23.12.2011 
υπουργική απόφαση, ΦΕΚ 3173/Β"/3 0.12.2011. 

ΠΑΡΑΡΤΗΜΑ II 
ΜΕΤΡΑ ΒΙΟΑΣΦΑΛΕΙΑΣ 

Τα άτομα που συλλέγουν τα λυσσύποπτα ζώα κα¬ 
θώς και οι δειγματολήπτες, πρέπει να λαμβάνουν τα 
απαραίτητα προληπτικά μέτρα ώστε να αποφευχθεί 
η μεταφορά και διασπορά της λύσσας, καθώς και η 
μόλυνση τους. 

Α. Συλλογή του πτώματος 

1. Η συλλογή του πτώματος γίνεται από τους ιδιω¬ 
τικούς φύλακες Θήρας των Κυνηγετικών Οργανώσεων 
που ορίζονται ως υπεύθυνοι για τη συλλογή των νεκρών 
ζώων της άγριας πανίδας στην Επικράτεια, στο πλαίσιο 
του προγράμματος επιτήρησης της λύσσας, 

2. Συνιστάται ο εμβολιασμός των παραπάνω υπευθύ¬ 
νων φυλάκων Θήρας. 

3. Απαραίτητος εξοπλισμός: 

α. διπλά γάντια μίας χρήσης (χειρουργικά), 
β. μάσκα μίας χρήσης, 
γ. ποδιά μίας χρήσης, 
δ. προστατευτικά γυαλιά, 

ε. μεγάλες καθαρές πλαστικές σακούλες αντοχής, 
στ. απολυμαντικό (χλωρίνη, κ.λπ.), 
ζ. απορροφητικό υλικό (χαρτί, εφημερίδες), 
η. εντομοκτόνο. 

4. Το πτώμα ψεκάζεται με εντομοκτόνο και τοποθε¬ 
τείται με προσοχή σε μεγάλη πλαστική σακούλα και 
τυχόν αιχμηρά σημεία (οστά, κέρατα κτλ.) θα πρέπει 
να καλύπτονται με απορροφητικό χαρτί. Η σακούλα 
κλείνεται με σφιχτό κόμπο και τοποθετείται σε δεύτερη 
πλαστική σακούλα που κλείνεται με τον ίδιο τρόπο. 

Η μεταφορά στον εξουσιοδοτημένο κτηνίατρο ή εξου¬ 
σιοδοτημένο υπάλληλο του τμήματος κτηνιατρικής του 
κατά τόπους αγροτικού κτηνιατρείου της Περιφερειακής 
Ενότητας, που θα διενεργήσει την αποκοπή της κεφα¬ 
λής πρέπει να γίνεται το συντομότερο δυνατό. 

5. Ζώα τα οποία πρέπει να θανατωθούν να μην πυρο- 
βοληθούν στο κεφάλι καθώς ο εγκέφαλος είναι απα¬ 
ραίτητος για τη διάγνωση. 

Β. Αποκοπή κεφαλής 

Η αποκοπή της κεφαλής γίνεται από κτηνίατρο ή 
εξουσιοδοτημένο υπάλληλο του τμήματος κτηνιατρι¬ 
κής ή του κατά τόπους αγροτικού κτηνιατρείου της 
Περιφερειακής Ενότητας ή άλλο εξειδικευμένο άτομο 
υποχρεωτικά εμβολιασμένο. 

Ο κτηνίατρος ή το οποιοδήποτε άλλο εξουσιοδοτη¬ 
μένο άτομο ασχολείται με την αποκοπή της κεφαλής 
ορίζεται ως υπεύθυνος του προγράμματος, σύμφωνα 
με εγκύκλιο του Τμήματος Ζωοανθρωπονόσων της Δι¬ 
εύθυνσης Υγείας των Ζώων του Υπουργείου Αγροτικής 
Ανάπτυξης και Τροφίμων και λαμβάνει κατάλληλη εκ¬ 
παίδευση. Απαραίτητος εξοπλισμός: 
α. διπλά γάντια μίας χρήσης (χειρουργικά), 
β. μάσκα μίας χρήσης, 


γ. προστατευτική προσωπίδα, 
δ. προστατευτικά γυαλιά, 
ε. ποδιά μίας χρήσης, 
ζ. μπότες, 

στ. μεγάλες καθαρές πλαστικές σακούλες αντοχής, 
η. απορρυπαντικό, 
θ. απολυμαντικό (χλωρίνη κ.λπ.), 
ι. απορροφητικό υλικό (χαρτί, εφημερίδες), 

Η αποκοπή της κεφαλής γίνεται μόνο με τη χρή¬ 
ση μαχαιριού. Να αποφεύγεται η χρήση ηλεκτρικού 
πριονιού ή τσεκουριού για την αποφυγή εκτίναξης μι¬ 
κρών κομματιών. Να δίνεται ιδιαίτερη προσοχή στον 
εγκέφαλο, στην σπονδυλική στήλη, στους σιελογόνους 
αδένες και στο σάλιο καθώς στα σημεία αυτά υπάρχει 
σε μεγαλύτερες συγκεντρώσεις ο ιός της λύσσας στα 
θετικά ζώα. 

Το κεφάλι στη συνέχεια τοποθετείται με προσοχή σε 
μια μεγάλη, καθαρή σακούλα αντοχής, η οποία κλεί- 
νεται καλά. Ακολουθεί ο τρόπος συσκευασίας, όπως 
περιγράφεται στο πρωτόκολλο δειγματοληψίας και η 
αποστολή του δείγματος το συντομότερο δυνατόν στο 
Εθνικό Εργαστήριο Αναφοράς. 

Το υπόλοιπο σώμα και τα είδη προστασίας μιας χρή¬ 
σης θα πρέπει να αποτεφρώνονται. 

Τα εργαλεία και οι μολυσμένες επιφάνειες θα πρέπει 
να απολυμαίνονται με απολυμαντικά (χλωρίνη ή 
αλκοόλη 70%). 

ΠΑΡΑΡΤΗΜΑ III 

ΠΡΩΤΟΚΟΛΛΟ ΔΕΙΓΜΑΤΟΛΗΨΙΑΣ - 
ΤΡΟΠΟΣ ΑΠΟΣΤΟΛΗΣ ΔΕΙΓΜΑΤΩΝ 
ΓΙΑ ΕΞΕΤΑΣΗ ΛΥΣΣΑΣ 

Στο εργαστήριο θα αποστέλλεται μόνο το κεφάλι 
του υπό εξέταση ζώου. Τα κεφάλια θα πρέπει να έχουν 
αποκοπεί από εξειδικευμένο άτομο εμβολιασμένο κατά 
της λύσσας (κατά προτίμηση κτηνίατρο), το οποίο θα 
έχει πάρει τα κατάλληλα μέτρα προστασίας (γάντια, 
ποδιά, γυαλιά). Το υπόλοιπο σώμα θα πρέπει να κατα- 
στρέφεται. 

Σε περίπτωση ζώων κάτω του ενός (1) κιλού (π.χ. νυ¬ 
χτερίδες) να αποστέλλεται ολόκληρο το ζώο. 

Κατά παρέκκλιση και μόνο όταν δεν υπάρχει διαθέ¬ 
σιμος κτηνίατρος για την απόσπαση της κεφαλής από 
το υπόλοιπο σώμα, είναι δυνατή η αποστολή νεκρού 
ζώου το βάρος του οποίου δεν υπερβαίνει τα 8 Κ 9 . 
Στην περίπτωση αυτή, ολόκληρο το πτώμα του υπό 
εξέταση ζώου να είναι κατάλληλα συσκευασμένο και 
συντηρημένο υπό ψύξη. 

Τα δείγμα θα πρέπει να ψεκάζεται με εντομοκτόνο 
(π.χ σκεύασμα που να περιέχει περμεθρίνη) πριν συ¬ 
σκευαστεί. 

Τα δείγματα αυτά εμπίπτουν στην «Κατηγορία Β» 
σύμφωνα με την τελευταία έκδοση του ΙΑΤΑ. Η κα¬ 
τάλληλη ονομασία είναι «Βιολογικό υλικό, Κατηγορία 
Β» και φέρει την ένδειξη «ΨΝ 3373». Συγκεκριμένα, η 
συσκευασία πρέπει να είναι τριπλή, σύμφωνα με τους 
διεθνείς κανονισμούς για να αποφευχθεί ο κίνδυνος 
έκθεσης στον παθογόνο παράγοντα. 

Η τριπλή συσκευασία έχει ως εξής: 

Αρχική συσκευασία: 

Υδατοστεγής πλαστική σακούλα βαρέως τύπου που να 
περιέχει απορροφητικό υλικό (χαρτί, εφημερίδα κ.τ.λ.) 

για να αποφευχθεί η διαρροή σωματικών υγρών. Τυχόν 
αιχμηρά σημεία του δείγματος πρέπει να καλύπτονται 
με πολλαπλές στρώσεις εφημερίδας. Η αρχική συσκευ- 
ασία πρέπει να είναι πάντα καλά κλεισμένη. 

Δεύτερη συσκευασία: 

Μεταλλικό ή πλαστικό δοχείο βαρέως τύπου με κα¬ 
πάκι ή υδατοστεγής πλαστική σακούλα βαρέως τύπου 
που να περιέχει απορροφητικό υλικό (χαρτί, εφημερίδα 
κ.τ.λ.) για να αποφευχθεί η διαρροή σωματικών υγρών. 

Το έντυπο αποστολής δείγματος θα πρέπει να εσω¬ 
κλείεται σε πλαστική σακούλα (ζίρΙοοΚ), να επικολλάται 
στην εξωτερική επιφάνεια της δεύτερης συσκευασίας 
και να αναγράφονται τα εξής: 

- Είδος ζώου: 

- Κατάσταση που βρέθηκε το ζώο: 

- Εάν έχει δαγκώσει άνθρωπο ή άλλο ζώο: 

- Συμπεριφορά του ζώου - κλινικά συμπτώματα: 

- Τόπος που βρέθηκε: 

- Ιδιοκτήτης: 

- Διεύθυνση και τηλέφωνα επικοινωνίας: 

- Ημερομηνία που βρέθηκε: 

Τρίτη συσκευασία: 

Περιέκτης από πολυστηρένιο που να περιέχει κατάλ¬ 
ληλο αριθμό παγοκύστεων. Πριν την αποστολή η εξω¬ 
τερική επιφάνεια του περιέκτη πρέπει να απολυμαίνεται 
(π.χ. με χλωρίνη 10%) Μετά την αποκοπή της κεφαλής 
το υπόλοιπο πτώμα συσκευάζεται κατάλληλα και απο- 
στέλλεται προς αποτέφρωση σε εγκεκριμένη μονάδα 
επεξεργασίας υποπροϊόντων. 


ΠΑΡΑΡΤΗΜΑ IV 

ΕΡΓΑΣΤΗΡΙΑΚΕΣ ΕΞΕΤΑΣΕΙΣ ΔΕΙΓΜΑΤΩΝ 

I. Μεταφορά 

Το δείγμα θα πρέπει να αποστέλλεται το συντομότερο 
δυνατό στο εργαστήριο με ταχυμεταφορά μέσα σε 24- 
48 ώρες. Σε άλλη περίπτωση θα πρέπει να τοποθετείται 
στην κατάψυξη και να αποστέλλεται το συντομότερο. 

II. Προετοιμασία των δειγμάτων. 

III. Μέθοδος ανίχνευσης. 

Για την εργαστηριακή διάγνωση του νοσήματος, 
εφαρμόζονται οι παρακάτω διαγνωστικές μέθοδοι: Ιο- 
λογικές εξετάσεις: 

1. ΡΑΤ: εξέταση ανίχνευσης του αντιγόνου του ιού με 
άμεσο ανοσοφθορισμό, Εφαρμόζεται σε επιχρίσματα 
του αμμωνίου κέρατος και του προμήκους μυελού. 

2 ΡΟΡ: εξέταση ανίχνευσης του γενώματος του ιού. 

3. Ενοφθαλμισμός κυττάρων και απομόνωση του ιού. 

4. ΕΙ_Ι3Α: Ανοσοενζυματική μέθοδος για την ανίχνευση 
αντιγόνου. 

5. ΜΙΤ: τεχνική ενοφθαλμισμού σε ποντίκια. 

6. Ανίχνευση τετρακυκλίνης ελέγχοντας τα δόντια των 
αλεπούδων που συλλέχθηκαν στα πλαίσια της ενεργη¬ 
τικής επιτήρησης. 

7. Τιτλοποίηση των αντιλυσσικών αντισωμάτων των αλε¬ 
πούδων για τον προσδιορισμό του επιπέδου της ανοσίας. 

8. Διαφοροποίηση του εμβολιακού από το άγριο στέλεχος. 

IV. Αποθήκευση των στελεχών. 

Τα απομονωθέντα στελέχη θα φυλάσσονται σε βαθειά 
κατάψυξη (- 80° Ο) στο Εθνικό Εργαστήριο Αναφοράς 
για τη λύσσα. 

ΠΑΡΑΡΤΗΜΑ V 

ΠΑΡΑΠΕΜΠΤΙΚΟ ΔΕΛΤΙΟ ΕΡΓΑΣΤΗΡΙΑΚΗΣ ΕΞΕΤΑΣΗΣ ΓΙΑ ΛΥΣΣΑ 



ΕΛΛΗΝΙΚΗ ΔΗΜΟΚΡΑΤΙΑ 


Πόλη - Ημ/νία 

Αριθ.Πρωτ. 

ΠΡΟΣ; (Αρμόδιο Εργαστήριο) 


Πλπρ.'.. ΚΟΙΝ; 

ΤηΛ.:. 

Ραχ; . 

ΘΕΜΑ - · Αποστολή δειγμάτων για το Πρόγραμμα Επιτήρησης της Λύσσας 


α.ΤΑΥΤΟΤΗΤΑ ΖΩΟΥ 

--- ' 1 

Είδος ζώου 

Οικόσιτο □ Αγριας πανίδας □ 

Είδος ζώου 

κόκκινη αλεπού □ λύκος □ τσακάλι □ 
πετροκούναβο □ νυφίτσα □ ασβός □ 
νυχτερίδα □ σκύλος □ γάτα □ αγελαία □ 
ημιάγρια βοοειδή □ πρόβατα □ αίγες ο 
αγριόχοιρος □ άλλο α(1) 

Φύλο του ζώου 


Αν το ζώο θανατώθηκε στα πλαίσια ελέγχου 
αποτελεσματικότητας του εμβολιασμού των 
αλεπούδων 


Εμβολιακή κατάσταση του ζώου ως προς τη 
λύσσα (2) 

Εμβολιασμένο □ Μη εμβολιασμένο α 

Αριθμός ιτιίοτοςδίρ εφόσον υπάρχει 


Εμβολιακό σκεύασμα 


Ημερομηνία τελευταίου αντιλυσσικού 

εμβολιασμού 


Τόπος που βρέθηκε 

Αστική □ Περιαστική □ Δασική □ Άλλο ο 

(3) 

Γεωγραφικές συντεταγμένες (εάν είναι 
εφικτό) 


Ημερομηνία που βρέθηκε 


Κατάσταση που βρέθηκε το ζώο 


Πιθανή αιτία θανάτου 

Τραυματισμός π Πυροβολισμός □ Τροχαίο 
□ 

άλλο π (4) 

Εάν έγει δαγκώσει άνθρωπο ή άλλο ζώο 


Ημερομηνία δαγκώματος 


Συμπεριφορά του ζώου- κλινικά συμπτώματα 

Ημερομηνία έναρξης κλινικών συμπτωμάτων 


Ονοματεπώνυμο Ιδιοκτήτη (εάν υπάρχει 
ιδιοκτήτης) 


Διεύθυνση και τηλέφωνα επικοινωνίας του 
ιδιοκτήτη: 


Ονοματεπώνυμο ατόμου που βρήκε το πτώμα 


Διεύθυνση και τηλέφωνα επικοινωνίας του 
ατόμου που βρήκε το πτώμα 


Είδος δείγματος 

Κεφάλι □ Ολόκληρο ζώο □ Άλλο □ 

Ημερομηνία συλλογής δείγματος 


Κωδικός δείγματος 


Τοποθεσία συλλογής δείγματος 


Ημερομηνία αποστολής στο εργαστήριο 


Μέσο μεταφοράς 


Βοήθησαν άλλα άτομα στην περισυλλογή 
του δείγματος;(εάν ναι αναγράψτε τα 
στοιχεία των ατόμων) 


Όνομα και στοιχεία επικοινωνίας υπευθύνου 
δειγματοληψίας 

Σφραγίδα-Υ πογραφή 



Β. ΕΡΓΑΣΤΗΡΙΑΚΗ ΕΞΕΤΑΣΗ 


ΕΛΛΗΝΙΚΗ ΔΗΜΟΚΡΑΤΙΑ 

Πληρ.:. 

Τηλ.:. 

Ραχ : . 

Πόλη - Ημ/νία 

Αριθ.Πρωτ. 

ΠΡΟΣ: 

ΚΟΙΝ: 

ΘΕΜΑ: Αποστολή εργαστηριακών αποτελεσμάτων για τη λύσσα μέσα στα πλαίσια του 
Προγράμματος Επιτήρησης της Λύσσας 

Κωδικός δείγματος 


Βάρος δείγματος 


Κατάσταση δείγματος 


Αριθ. βιβλίου εργαστηρίου που 


πραγματοποιεί την εξέταση 

Ημερομηνία παραλαβής δείγματος 

Ί 

Μέθοδος διάγνωσης 

Ιολογικές εξετάσεις 

ΡΑΓ □ 

ΡΟΚπ 

Ενοφθαλμισμός κυττάρων □ 

ΕΕΙδΑ □ 

ΜΙΤ □ 

Αν το ζώο θανατώθηκε στα πλαίσια ελέγχου 
αποτελεσματικότητας του εμβολιασμού των 
αλεπούδων 

Έλεγχος τετρακυκλίνης 

Διαφοροποίηση εμβολιακού από 
άγριο στέλεχο 

Είδος νευρικού ιστού που χρησιμοποιήθηκε 
για την εξέταση 


Ημερομηνία διενέργειας της εξέτασης 


Αποτέλεσμα για λύσσα (θετικό/αρνητικό) 


Είδος δείγματος νευρικού ιστού όπου 
απομονώθηκε η λύσσα 


Μέθοδος με την οποία βρέθηκε το θετικό 
αποτέλεσμα 


Ημερομηνία έκδοσης εργαστηριακού 

αποτελέσματος 


Όνομα υπευθύνου εξέτασης 

Σφραγίδα-Υπογραφή 

ΠΑΡΑΤΗΡΗΣΕΙΣ Διευκρινίστε το είδος του 
ζώου (2)Αφορά μόνο τις περιπτώσεις που 
το πτώμα ανήκει σε σκύλο , γάτα ή άλλο 
κατοικίδιο σαρκοφάγο (3) Διευκρινίστε (4) 
Διευκρινίστε 



Αρθρο 11 

Η απόφαση ισχύει από την ημερομηνία δημοσίευσής της, οπότε και καταργείται η κοινή υπουργική απόφαση 
1604/45066/11.4.2012 (ΦΕΚ 1273/Β711.4.2012). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιανουάριου 2013 


ΟΙ ΥΠΟΥΡΓΟΙ 


ΑΝΑΠΛ. ΥΠ. ΠΕΡΙΒΑΛΛΟΝΤΟΣ ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 


ΑΝΑΠΛ. ΥΠ. ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

